****

**Veselības dienas “Dzīvi Līvāni”**

**Kausa izcīņas minifutbolā**

**Nolikums**

**1.Mērķis un uzdevumi**

1.1. Noskaidrot 2025. gada Veselības dienas “Dzīvi Līvāni” kausa ieguvējus minifutbolā.

1.2. Iesaistīt aktīvās sporta nodarbībās iespējami vairāk iedzīvotāju.

1.3. Popularizēt futbolu.

1.4. Noteikt vērtīgākos un rezultatīvākos spēlētājus.

**2.Sacensību vadība**

2.1. Kausa izcīņu organizē biedrība “Pusnakts Braucēji” sadarbībā ar biedrību “Futbola klubs “Līvāni”.

2.2. Sacensību galvenais tiesnesis – Jānis Bulmeisters, tālr. nr. 26307076.

**3.Sacensību vieta un laiks**

3.1. Sacensības notiek 2025. gada 18. jūlijā plkst. 17.00 Lāčplēša ielā 28, Līvānos.

3.2. Sacensību izloze notiek pēc pieteikumu saņemšanas.

3.3. Sacensību sistēmu nosaka tiesnešu kolēģija pēc pieteikumu saņemšanas.

**4. Dalībnieki**

4.1. Sacensībās piedalās novadu iestāžu, uzņēmumu vai domubiedru komandas.

4.2. Sacensību laikā pāreja no vienas komandas uz otru nav atļauta.

4.3. Vecuma grupas:

18+

40+

4.4. Komandas pieteikumā jāieraksta ne vairāk kā 4.

4.5. Komandas pieteikums jāiesniedz sacensību galvenajam tiesnesim līdz 18. jūlija plkst. 16.00.

4.6. Pieteikums ir jāiesniedz sacensību galvenajam tiesnesim līdz komandas pirmās spēles sākumam.

**5. Sacensību norises kārtība**

5.1. Spēles norisinās uz 15x10m liela futbola laukuma ar apmalēm.

5.2.Spēles ilgums 1x7 minūtes.

5.3. Spēles notiek bez tiesnešiem, tās tiek balstītas uz Fair Play (godīgas spēles) un cieņas izpausmēm. Strīdīgu situāciju gadījumos situāciju izšķir sacensību galvenais tiesnesis.

5.4. Spēles aizvada divas komandas, kas sastāv no trim spēlētājiem laukumā un 1 spēlētāja

maiņā. Nav vārtsargu, neviens nedrīkst spēlēt ar rokām, bet ikviens var aizsargāt savus vārtus ar

visu pārējo ķermeni. Spēlēs izmanto trešā, ceturtā un piektā izmēra bumbu atkarībā no

vecumposma.

5.5. Ekipējumam jābūt atbilstošam ielu futbola spēlēm. Apaviem jābūt bez radzēm un nekādā citā veidā bīstamām savai un citu veselībai. Aizliegtas rotaslietas un citi objekti (telefoni, atslēgas), kas var radīt traumas sev un citiem. Kabatām jābūt tukšām. Cepures un naģenes ir atļautas.

5.6. Lai noteiktu, kura komanda uzsāk spēli ar bumbu, komandas kapteiņi izspēlē “Akmens-šķēres-papīrītis”. Uzvarētājs iegūst bumbu. Spēle var tikt uzsākta no jebkuras vietas komandas aizsardzības laukuma pusē izdarot piespēli.

5.7. Vārtus var gūt no jebkuras laukuma atrašanās vietas. Raidījumi savos vārtos skaitās no jebkuras vietas laukumā, bumbai neskarot laukuma apmales no spēlētāja pieskāriena, līdz tās nonākšanai vārtos. Vārti tiek ieskaitīti arī tad, ja aizsardzības spēlētājs apzināti atvaira bumbu ar roku.

Vārti neskaitās:

• ja bumba atlec no laukuma apmales un ielido vārtos.

5.8. Ja bumba pamet laukumu, pieskaroties pretiniekam, laukuma konstrukcijai vai atsitoties pret zemi, spēle atsakās no tās vietas, kas ir vistuvāk tai vietai, kur bumba šķērsoja apmali. Izsitot bumbu no laukuma, bumba pienākas otrai komandai, spēle atsākas ar piespēli. Komandai, kas aizsargājas jābūt vismaz 3 metru attālumā no bumbas, kad tā tiek ievadīta spēlē. Ja bumba izsista pa taisno ārpus laukuma robežām, nepieskaroties nekam citam (cits spēlētājs, laukuma konstrukcija, zeme), tad tiek piešķirts izgājiens 1 pret 1 jeb “bullītis” uz tās komandas vārtiem, kas izsita bumbu.

5.9. Pēc ielaistiem vārtiem, spēle atsākas ar piespēli no vārtu priekšas. Sist pa pretinieka vārtiem drīkst tikai pēc šīs piespēles izdarīšanas. Otra komandai bumbai nedrīkst būt tuvāk par 3 metriem, kad tiek atsākta spēle ar piespēli.

5.10. Kad tiek izdarīti nejauši, aiz pārkāpumi, spēlētāja stumšana apmalē vai arī nejauša spēle ar roku- bumba tiek atdota otrai komandai un spēle tiek atsākta. Bet, ja rupji pārkāpumi vai apzināta spēle ar roku- tiek piešķirts izgājiens 1 pret 1 jeb “bullītis”. Izdarot daudz mazus pārkāpumus, lai vilcinātu spēli, tiek izdarīts brīdinājums no tiesneša puses, šādi turpinot, pēc šāda veida trešā brīdinājuma komanda tiek diskvalificēta.

Rupji pārkāpumi:

Pārkāpjot noteikumus no aizmugures, kad tiek liegta acīmredzama iespēja raidīt bumbu tukšos vārtos. Diskvalifikācija var tikt piešķirta (uz turnīru) atkarībā no galvenā tiesneša ieskatiem.

Spēlētāja vai komandas diskvalifikācija tiek piešķirta šādos gadījumos:

• Sitiens pretiniekam;

• Kaušanās

• Saņemot trīs brīdinājumus

• U.c. pēc galvenā tiesneša ieskatiem (izturas agresīvi un rupji).

5.11. 1 pret 1 izgājiens jeb “bullītis”

Sākuma pozīcijas:

• Kad tiek piešķirts 1 pret 1 izgājiens jeb “bullītis”, aizsargājošās komandas spēlētājs stājas vārtos un nostājas uz vārtu līnijas, uzbrūkošās komandas spēlētājs ar bumbu atrodas uz laukuma viduslīnijas vai aiz tās. Kad abi spēlētāji ir apstiprinājuši savu gatavību viens otram, uzbrūkošās komandas spēlētājs var sākt kustību. Aizsargājošās komandas spēlētājs var pamest vārtu līniju (kusteties uz priekšu, cik tālu vien vēlas), pēc uzbrucēja laukuma viduslīnijas šķērsošanas.

• “Bullīšu” uzbrukuma noteikumi: uzbrūkošais spēlētājs sāk kustību šķērsojot laukuma viduslīniju ar bumbu uz priekšu, pieskārienu skaits ir neierobežots un kustēties var jebkurā virzienā (uz priekšu, sāniem, uz aizmuguri). Kad uzbrucējs ir izdarījis sitienu, pazaudējis kontroli pār bumbu un/vai aizsargs pieskaras bumbai, uzbrucējam vairs nav tiesību pieskarties bumbai vēlreiz. Vārti neskaitās, ja bumba atsitas pret laukuma apmali. Vārti skaitās, ja bumba ielido pa taisno vārtos, pieskaras aizsargam vai vārtu konstrukcijai un ieripo/ielido vārtos.

• “Bullīšu” aizsardzības noteikumi: aizsardzības spēlētājs sāk uz vārtu līnijas. Aizsargs var pamest vārtu līniju pēc uzbrucēja laukuma viduslīnijas šķērsošanas. Aizsargs var iziet cik tālu vien vēlas. Aizsargs nevar izmantot rokas, lai aizsargātu vārtus. Acīmredzama pārkāpuma gadījumā, aizsargājot vārtus vai neapzinātas spēles ar roku gadījumā-tiek ieskaitīti vārti (to izlemj tikai galvenais tiesnesis).

• Ja spēle kļūst rupja, spēlētāji tiek grūsti apmalēs vairākkārt vai tiek apzināti vilcināts laiks, vai tiek veikti daudz sīki pārkāpumi, ar mērķi vilcināt laiku, galvenais tiesnesis var brīdināt komandu to pārtraukt darīt un atdot bumbu pretiniekam. Var būt 2 brīdinājumi un pēc 3 brīdinājuma saņemšanas komanda vai spēlētājs tiek diskvalificēti no turnīra.

• Maiņu skaits ir neierobežots. Spēlētājs, kas nāk laukumā, drīkst uznākt tikai tad, kad maināmais spēlētājs ir pametis laukumu. Maiņai jānotiek vienā vietā- kur spēlētājs nonāk no laukuma, tur otrs spēlētājs arī uznāk uz laukuma.

• Spēle tiek atcelta, ja kāda no komandām nav ieradusies uz spēli. Tādā gadījumā komandai tiek piešķirts tehniskais zaudējums un komandai, kas ieradusies uz spēli tiek piešķirta tehniskā zaudējuma uzvara 3:0. Tehnisko zaudējumu komanda iegūst, ja uz spēli nav ieradušies 2 minūtes pēc spēles sākuma.

• Uzvara- 3 punkti, neizšķirts-1 punkts, zaudējums-0 punkti.

• Algoritms vietu noteikšanai, ja vienāds punktu skaits: savstarpējo spēļu rezultāti, vārtu starpība starp šīm komandām, vārtu starpība visās spēlēs, gūtie vārti visās spēlēs.

**6. Apbalvošana**

6.1. 1.-3. vietas ieguvējas komandas tiks apbalvotas ar medaļām un kausiem.

7. Finanšu nosacījumi

7.1. Dalībnieku ierašanās uz komandējošās organizācijas vai pašu sportistu rēķina.

7.2. Izdevumus, kas saistīti ar apbalvošanu un sacensību organizēšanu sedz biedrība “Pusnakts braucēji”.

8. Speciālie noteikumi

8.1. Sacensību dalībnieki personīgi atbild par savu veselības stāvokli un tā atbilstību izvēlētajai fiziskajai slodzei.

8.2. Organizatori traumas gadījumā nodrošina pirmo medicīnisko palīdzību uz vietas, kā arī ātrās medicīniskās palīdzības izsaukšanu.

8.3. Sacensību laikā organizatori var veikt fotogrāfiju un video uzņemšanu ar mērķi izmantot tos sacensību publiskajos materiālos. Dalība sacensībās tiek uzskatīta par piekrišanu attēlu uzņemšanai, kas izmantojami publicitātes nolūkos. Dalībniekiem ir tiesības pēc sacensībām vērsties pie organizatora un lūgt izdzēst publicētos attēlus, kuros redzama konkrētā persona.

**Veselības dienas “Dzīvi Līvāni”**

**KAUSA IZCĪŅA FUTBOLĀ**

komandas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

|  |  |  |
| --- | --- | --- |
| Nr.p. k. | Vārds, Uzvārds | Paraksts par veselības stāvokli |
| 1. |  |  |
| 2. |  |  |
| 3. |  |  |
| 4. |  |  |

Komandas kapteinis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)